Diari Oficial de la Generalitat Valenciana


Sumari del DOGV 5289, del 27-06-2006 (2006/6883)

Notificació a María Dolores Guerolas Arcas de la sentència dictada en la interlocutòria civil número 42/2004.
-------------------------------------------------------------------------------------------------------------

### Dades del document

Número de DOGV
:   5289

Data del DOGV
:   27-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/6883


Organisme emissor
:   Jutjat de Primera Instància Número 1 de Vila-real

Tipus de document
:   Edicte

Notificació a María Dolores Guerolas Arcas de la sentència dictada en la interlocutòria civil número 42/2004. [2006/Q6883]  
Procediment: assumpte civil 422/2004  
Part demandant: Ome, SAU  
Part demandada: María Dolores Guerolas Arcas  
En el juí a què es fa referència s'ha dictat la resolució el text de la qual, literalment, diu així:  
«Interlocutòria  
Vila-real, 16 de novembre de 2004  
Antecedents de fet  
1. Davant este jutjat se seguixen actuacions de desnonament 422/2004, a instància d'Ome, SAU, representat per la procuradora Pilar Ballester Ozcariz, contra María Dolores Gueroles Arcas.  
2. Les parts han sol·licitat l'aprovació judicial de la transacció aconseguida, basada en els termes següents:  
El que s'acompanya com a testimoniatge.  
Raonaments jurídics.  
Primer. La transacció és un negoci jurídic, per virtut del qual dos o més persones, mitjançant concessions recíproques, posen fi a un plet ja iniciat. La transacció pot ser judicial o extrajudicial, la primera té lloc quan se celebra davant el jutge i este l'autoritza i és extrajudicial quan se celebra extraprocessalment; en este cas la transacció roman al marge del procés.  
Segon. Perquè la transacció produïsca efectes legals cal la concurrència de determinats requisits que disposa el Codi Civil en els articles 1.813 i següents; és a dir: a) subjectius, ço és capacitat per a realitzar-la, b) objectius, que es tracte d'una pretensió renunciable, i c) formals, és a dir, que s'aprove per interlocutòria. La transacció acaba un procés i té per a les parts autoritat de cosa jutjada, segons determina l'article 1816.  
Tercer. Les parts de comú acord, en este procediment, han arribat a un acord extrajudicial, que reunix els requisits expressats en el fonament anterior, que aprovat per esta que jutja tindrà efectes de cosa jutjada.  
Atés el que s'ha exposat, dispose:   
Que aprove, amb autoritat de cosa jutjada, la transacció a què han arribat les parts litigants en este expedient i que ha quedat transcrita en el fet segon d'esta resolució.  
Així ho acorda, mana i firma Juan Manuel Simó Bernat, magistrat jutge del Jutjat de Primera Instància número 1 de Vila-real, en done fe.  
El magistrat jutge. Davant meu».  
Atés el desconeixement de l'actual domicili o residència de la part demandada, mitjançant la provisió de data 27 de febrer de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació de la interlocutòria de data 16 de novembre de 2004.  
Vila-real, 27 de febrer de 2006.. La secretària judicial: Carmen García Poveda.